|  |
| --- |
| **Стандард 3: Циљеви студијског програма**  Студијски програм докторских студија има дефинисане циљеве. |
| **Опис (највише 300 речи):**  Циљ докторских студија из области психологије је да омогући студентима даље стицање знања и разумевања ширих и савремених теоријских система у различитим областима психологије, развој критичког и самокритичког мишљења и приступа у научно истраживачком и практичном раду. У остваривању основних циљева студенте треба оспособити да:   1. разумеју и користе најсавременија знања у струци, 2. самостално решавају теоријске и практичне проблеме и спроводе научна истраживања у различитим областима психологије, 3. самостално обрађују и интерпретирију резултате истраживања, 4. комуницирају на професионалном нивоу у саопштавању научно-истраживачких резултата, 5. резултате саопштавају на научним конференцијама и објављују у научним часописима, 6. поштују опште принципе етичког кодекса у истраживачком и практичном раду, а нарочито принципе етичког кодекса психолога, 7. самостално организују и спроводе едукацију на академском нивоу у оквиру психологије као научне области, и 8. својим радом доприносе развоју психологије као науке и струке.   Делећи визују Филозофског факултета, циљеви докторских академских студија психологије усмерени су и на оспособљавање студената да прате најновија професионална и научна достигнућа у области психологије; да буду оспособљени да самостално осмисле, планирају и спроводе научно-истраживачке пројекте и да се успешно укључују у реализацију домаћих и међународних тимских пројеката; да својом оригиналношћу у изучавању одређених феномена постигну научноистраживачке резултате којима се проширују границе дотадашњих знања и који представљају оригиналан допринос психологији као науци у домаћем и међународном контексту. Крајњим циљем ових студија може се сматрати развијање компетенци код студената које ће им омогућити да своје идеје и резултате рада успешно преносе широкој академској заједници и друштву у целини. |
| **Прилози за стандард 3:**  **Прилог 1.1.** Публикација установе  Веб-сајт: [www.filfak.ni.ac.rs](http://www.filfak.ni.ac.rs)  Веб-сајт на енглеском језику: <https://intl.filfak.ni.ac.rs/en>  Блог: <https://blog.filfak.ni.ac.rs/>  Портал за упис: <https://upis.filfak.ni.ac.rs/>  Портал за студенте: <http://studenti.filfak.ni.ac.rs/>  Издања Факултета: <https://izdanja.filfak.ni.ac.rs/> |