**Табела 5.2.** Спецификација предмета

|  |  |  |
| --- | --- | --- |
| **Студијски програм :** Филозофија | | |
| **Назив предмета:** Педагошка пракса 1 | | |
| **Наставник/наставници:**  Иван Николић | | |
| **Статус предмета: ОБ** | | |
| **Број ЕСПБ: 3** | | |
| **Услов:**  Уписан IV семестар | | |
| **Циљ предмета**  Циљ*Педагошке праксе 1* је да студенти упознају начин израде годишњег плана рада из предмета Филозофија за трећи разред гимназије, основну структуру реализације неких од наставних јединица, специфичности метода наставног процеса за овај предмет, неке од облика успостављања дисциплине и начине оцењивања и вредновања знања ученика из овог предмета. | | |
| **Исход предмета**  - студент ће стећи основна знања о изради годишњег плана рада из предмета Филозофија за трећи разред гимназија;  - студент ће разумети структуру организовања часа и стећи увид у реализацију неких од наставних јединица;  - студент ће стећи општа знања о начинима успостављања дисциплине у учионици и вредновању и оцењивању знања ученика и  - студент ће бити упознат са специфичностима приступа у настави Филозофије за трећи разред гимназије. | | |
| **Садржај предмета**  Садржајем курса предвиђено је да се пракса обавља у Гимназији. Педагошка пракса се реализује кроз праћење и посматрање образовно-васпитне активности из предмета Филозофија за трећи разред гимназије и одвија се под надзором предметног наставника из Гимназије. Пракса обухвата и консултације са предметним наставником, као и писање извештаја о обављеној пракси. Педагошка пракса 1 омогућава студентима да се упознају са неким аспектима наставничког позива, затим да продубе и прошире своја знања, стекну извесна педагошко-психолошка и дидактичко-методичка искуства. | | |
| Литература:  1. Трнавац, Н., Ђорђевић, Ј. (2005). *Педагогија*. Београд. Научна књига комерц. стр. 229-295  2. Јањић, М., Максимовић, Ј., Ђигић, Г., Божић, С. (2014). *Практикум за реализацију професионалне наставне праксе*. Ниш. Филозофски факултет у Нишу. стр. 35-39  3. Маринковић, Ј. (2008). *Учитељство као позив*. Загреб. Крузак. стр. 133 -138 | | |
| **Број часова активне наставе** | **Теоријска настава:** | **Практична настава:** 90 |
| **Методе извођења наставе**  Током трајања педагошке праксе студент самостално прати и евалуира процес исте, након чега предметном наставнику у форми писаног извештаја износи запажања и стечене увиде из самог наставног процеса. Садржајем је предвиђена и усмена анализа и консултатитвни рад са предметним професором. | | |
| **Оцена знања**  Након похађања и обављања педагошке праксе, успех студента се не изражава бројем поена, односно бројчаном оценом, већ се оцењује са „положио“ / „није положио“. | | |