|  |
| --- |
| **Стандард 2: Сврха студијског програма**  Студијски програм докторских студија има јасно дефинисану и објављену сврху и улогу у образовном систему. |
| **Опис (највише 300 речи):**  Студијски програм Докторских академских студија психологије треба да омогући студентима да стекну највише академско образовање. То подразумева њихову оспособљеност да користе савремену научну методологију истражујући различите проблеме којима се психологија као наука бави. Истовремено, то значи и оспособљеност да се прате светска научна достигнућа из одабраних области истраживања психолошких проблема. Докторске студије психологије намењене су оспособљавању за научно-истраживачки рад, као и за наставну делатност на високошколским установама. Специфични циљеви докторских студија су следећи:   1. оспособљавање за научно теоријско мишљење у вези са феноменима који представљају предмет психологије као науке; 2. оспособљавање за продубљено, свестрано и критичко разумевање постојећих психолошких знања, теорија и метода; 3. оспособљавање за самостално решавање теоријских и практичних проблема психолошке науке и разних подручја примењене психологије у циљу унапређења психологије као науке, али и у циљу друштвеног развоја.   Кандидати који стекну докторат у области психолошких наука оспособљени су да се баве научно-истраживачким радом и да публикују резултате својих теоријских и емпиријских истраживања, објављују студије и монографије, учествују у раду националних и међународних научних конференција и конгреса у области психологије, да се повезују са научницима из Србије и из других земаља, са њима реализују заједничке пројекте и размењују са њима своја истраживачка искуства и достигнућа. Другим речима, доктори психолошких наука треба да буду оспособљени да континуирано долазе до нових сазнања, организују научно истраживачки рад, антиципирају перспективе истраживања у психологији и проширују подручја примене, те да на тај начин доприносе унапређењу друштвене стварности и квалитету живота људи као појединаца. Притом, очекује се да ће кандидати који стекну докторат у области психолошких наука у свом раду примењивати и промовисати вредности и принципе академског интегритета и професионалне етике, као и културу високих академских стандарда. |
| **Прилози за стандард 2:**  **Прилог 1.1.** Публикација установе  Веб-сајт: [www.filfak.ni.ac.rs](http://www.filfak.ni.ac.rs)  Веб-сајт на енглеском језику: <https://intl.filfak.ni.ac.rs/en>  Блог: <https://blog.filfak.ni.ac.rs/>  Портал за упис: <https://upis.filfak.ni.ac.rs/>  Портал за студенте: <http://studenti.filfak.ni.ac.rs/>  Издања Факултета: <https://izdanja.filfak.ni.ac.rs/> |